### Beslutningstema

I denne sag skal udvalget tage stilling til udkast til ny talentpolitik.

### Historik

Den 21. april 2022 besluttede Økonomiudvalget, at en temadrøftelse om eliteidrætspolitik starter i Kultur- og Fritidsudvalget.

Den 13. september 2022 drøftede Kultur- og Fritidsudvalget et oplæg med fem overskrifter til talentpolitik, som rummer både idrætten og kulturen, i stedet for en eliteidrætspolitik. Udvalget besluttede, at forvaltningen arbejder videre med oplægget til talentpolitik.

Den 6. december 2023 drøftede Kultur- og Fritidsudvalget en kort analyse om talentområdet og forskellige måder at definere og arbejde med talenter. Udvalget besluttede, at forvaltningen arbejder videre med udkast til talentpolitik.

### Sagsfremstilling

Forvaltningen har udarbejdet et udkast til ny talentpolitik 2024 - 2029, jf. Kultur- og Fritidsudvalgets drøftelser.

Hensigten med talentpolitikken er, at opbygge relationer, fællesskab og et miljø for børn og unge, hvor de kan dyrke og udvikle deres potentialer inden for kultur og idræt.

Talentpolitikken baseres på en talentdefinition, at talent er afhængig af kontekst og miljø samt en talentforståelse, hvor miljøet omkring talentudviklingen er dynamisk og båret af relationer samt en ambition om at skabe rammer for en træningskultur på tværs af kulturaktiviteter og idrætsgrene.

Målet med talentpolitikken er, at give talenter mulighed for at udvikle sig i de rette rammer og miljøer.

Talentpolitikken har følgende overordnede tre indsatser(se bilag for uddybning):

* Formidling og kommunikation
* Udvikle læringsmiljøer
* Opbygning af viden, netværk og relationer

### Indstilling Vicekommunaldirektøren indstiller

|  |  |
| --- | --- |
| at | talentpolitikken godkendes, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Kultur- og Fritidsudvalget, 7. februar 2024, pkt. 4:

Indstillingen anbefales.

Øivind Overgaard deltog ikke i mødet.

Beslutning fra Økonomiudvalget, 22. februar 2024, pkt. 14:

Indstillingen anbefales.

Sebastian Lind deltog ikke i mødet.

### Beslutning

Indstillingen godkendt.

Bobby Kristoffersen (T) deltog ikke i mødet.